የህዳሴውን ጉዞ ከግብ ለማድረስ የኢህአዴግ ሴቶችና ወጣቶች ሊጎች ግንባር ቀደም ሚና ሊጫወቱ እንደሚገባ ተገለጸ
አዲስ አበባ ፣ ህዳር 7/ 2006 (ዋኢማ) – የተጀመረውን የህዳሴ ጉዞ ከግብ ለማድረስ የኢህአዴግ ሴቶችና ወጣቶች ሊጎች አባላት ግንባር ቀደም ሚና ሊጫወቱ እንደሚገባ የኢህአዴግ ሊቀመንበርና ጠቅላይ ሚኒስትር ኃይለማሪያም ደሳለኝ ገለጹ፡፡የኢህአዴግ ሴቶችና ወጣቶች ሊጎች 2ኛ መደበኛ ጉባኤ ጠቅላይ ሚኒስትር ኃይለማሪያምን ጨምሮ ከፍተኛ የመንግስት የሥራ ኃላፊዎች እንዲሁም የአገር ውስጥና የውጭ እንግዶች በተገኙበት ዛሬ በአዲስ አበባ ከተማ ተጀምሯል፡፡ጉባኤውን በንግግር የከፈቱት ጠቅላይ ሚኒስትር ኃይለማሪያም እንዳሉት ሴቶችና ወጣቶች ሊጎች ከ75 ፐርሰንት በላይ የሚሆነውን የብረተሰብ ክፍል የሚወክሉ በመሆናቸው የተጀመረው የህዳሴ ጉዞ እንዲሳካ የማይተካ ሚና አላቸው፡፡  በመሆኑም  በሁሉም ደረጃ የሚገኙ የሁለቱም ሊጎች አባለት በእድገትና ትራንስፎርሜሽን ሥራዎች እንዲሁም በጸረ ኪራይ ሰብሳቢነት ትግል ውስጥ ግንባር ቀደም ተዋናይ ሊሆኑ ይገባል ብለዋል፡፡የየሊጎቹ አባላት እንዲሁም መላው ወጣቶች በጥቃቅንና አነስተኛ ተቋማት ግንባታ ላይ ሁነኛ ተሳታፊዎች በመሆን አገሪቱ ወደፊት ልታረጋግ ጠው ለምትፈልገው የበለፀገ ኢንዱስትሪያዊ አገራዊ ኢኮኖሚ ግንባታ እውን መሆን ከማንም በላይ መንቀሳቀስ ይጠበቅባቸዋል ብለዋል፡፡የኢህአዴግ ሴቶችና ወጣቶች ሊግ አባላት በሥነ ምግባር አበለጸጉ፣ ከኪራይ ሰብሳቢነትና ፀረ-ዴሞክራሲ የፀዱ፣ በሚያደርጉት እንቅስቃሴ ሁሉ ለሌላው የህብረተሰብ ክፍል ዓርአያ ሊሆኑ እንደሚገባቸው ጠቅላይ ሚኒስትር ኃይለማሪያም ተናግረዋል፡፡  ሊጎቹ አገራዊ ሀላፊነታቸውን ለመወጣት ለሚያደርጉት ጥረት ኢህአዴግና በየደረጃው የሚገኙ የመንግስት አካላት አስፈላጊውን ድጋም እንደሚያደረጉ ጠቅላይ ሚኒስትሩ አያይዘው ገልጸዋል፡፡    በጉባኤ መክፈቻ ሥነ ሥርዓት ላይ የሱዳን ብሄራዊ ኮንግረስ ፓርቲ፣ የደቡብ ሱዳን ህዝብ ነጻነት ንቅናቄ፤ የሩዋንዳ አርበኞች ግንባር፣ የደቡብ አፍሪካው ኤ ኤን ሲና የቻይናው ኮሚኒስት ፓርቲ የድጋፍ መግለጫቸውን በተወካዮቻቸው አማካይነት  አቅርበል፡፡“በመለስ አስተምህሮ የተደራጀ የሴቶችና የወጣቶች ተሳተፎና ተጠቃሚነት ለህዳሴያችን” በሚል መሪ ቃል ዛሬን ጨምሮ ለሁለት ቀናት በሚካሄደው ጉባኤ ላይ ከመላው አገሪቱ የተውጣጡ ወጣቶችና ሴቶች ተሳታፊ ናቸው፡፡ጉባኤው የኢ.ህ.አ.ዴ.ግ ሴቶችና ወጣቶች ሊግ ሊቀመንበርና ምክትል ሊቀመንበር  በመምረጥ የተለያዩ ውሳኔዎችን ያሳልፋል ተብሎ ይጠበቃል፡፡